อุทยานฯ เผยมูลนิธิ-วัดแจ้งครอบครองงาช้างน้อย
นายนิพนธ์ โชติบาล อธิบดีกรมอุทยานแห่งชาติ สัตว์ป่า และพันธุ์พืช เปิดเผยว่า พ.ร.บ.งาช้าง พ.ศ.2558 มีผลบังคับใช้ตั้งแต่วันที่ 22 ม.ค.ที่ผ่านมา และกรมอุทยานฯ เปิดให้ประชาชนและผู้ประกอบการที่มีงาช้างบ้านในครอบครองมาแจ้งการครอบครองต่อกรมอุทยานฯ ภายในวันที่ 21 เม.ย.นี้ ซึ่งขณะนี้ใกล้จะครบกำหนดตามกฎหมายแล้ว แต่เป็นที่น่าสังเกตว่า บริษัท ห้างร้าน องค์กร สมาคม มูลนิธิ และวัด ตลอดจนศาสนสถานต่างๆ มาแจ้งการครอบครองน้อยมาก จึงขอให้มาแจ้งการครอบครองภายในวันที่ 21 เม.ย.นี้ หากฝ่าฝืนไม่แจ้งการครอบครอง งาช้างบ้านต่อเจ้าหน้าที่มีโทษปรับไม่เกิน 3 ล้านบาท และสำหรับร้านค้างาช้างมีโทษจำคุกไม่เกิน 3 ปี ปรับไม่เกิน 6 ล้านบาท หรือทั้งจำทั้งปรับ,นายนิพนธ์กล่าวต่อว่า กรมอุทยานฯ ยังได้เปิดรับแจ้งการครอบครองงาช้างบ้านและผลิตภัณฑ์ ที่ทำจากงาช้างบ้านในท้องที่กรุงเทพฯ ทุกวันไม่เว้นเสาร์อาทิตย์ ตั้งแต่เวลา 08.30-16.30 น. ยกเว้นวันหยุดนักขัตฤกษ์ สำหรับต่างจังหวัดแจ้งได้ที่สำนักบริหารพื้นที่อนุรักษ์ที่ 1-16 และสาขาเฉพาะวันเวลาราชการเท่านั้น หากไม่สามารถมาแจ้งครอบครองด้วยตนเอง ขอให้แจ้งครอบครองทางไปรษณีย์ที่ตู้ ปณ.555 ปณศ. จตุจักร กทม. 10900 หากมีข้อสงสัยสอบถามที่ 09-8950-5436, 08-8206-1223, 09-9563-6658 หรือ โทร.สายด่วน กรมอุทยานฯ 1326 ตลอด 24 ชั่วโมง.
ซึ่งขณะนี้ใกล้จะครบกำหนดตามกฎหมายแล้ว แต่เป็นที่น่าสังเกตว่า บริษัท ห้างร้าน องค์กร สมาคม มูลนิธิ และวัด ตลอดจนศาสนสถานต่างๆ มาแจ้งการครอบครองน้อยมาก จึงขอให้มาแจ้งการครอบครองภายในวันที่ 21เม.ย.นี้ หากฝ่าฝืนไม่แจ้งการครอบครอง
ข่าวการศึกษา,ข่าวสิ่งแวดล้อม,นิพนธ์ โชติบาล,พ.ร.บ.งาช้าง,แจ้งการครอบครอง,งาช้าง,หากฝ่าฝืนไม่แจ้ง,มีโทษปรับ